**סקירת ספרות – החוויה הבית-ספרית של מורים ומורות להט"ב**

סקירת ספרות זו היא בגדר ניסיון ראשון למפות את שדה המחקר באשר לחוויה הבית-ספרית של מורים ומורות להט"ב בבתי-הספר. החלק הארי של המחקרים בנושא זה נערך בשלוש מדינות מערביות: אוסטרליה, ארה"ב וקנדה, בעוד שבישראל, נערך מחקר אחד בלבד ברמת התזה, בביה"ס לחינוך, באוניברסיטה העברית בירושלים בשנת 2005, אולם המחקר לא פורסם במאגר הספריות אלא בכתבה בעיתון הארץ. אין לתמוה בגוף המחקר המצומק בישראל בתחום החינוך כדיסציפלינת מחקרית ויישומית בזיקה לסוגיות להט"ביות הואיל והתופעה ההומו-לסבית עודנה נחקרת ונלמדת במחוזותינו בעיקר מתוך הפריזמה של דיסציפלינות טיפוליות, ביניהן פסיכולוגיה ועבודה סוציאלית מתוך עמדה ברורה השוללת את המורשת הפתולוגית של ההומוסקסואליות (קמה, 2014). הגם שנמצא כי לאנשי סגל בבתי-ספר לחינוך בחמשת האוניברסיטאות בארץ מידה גבוהה של הומופוביה (Ben-Ari, 2001).

הקורפוס המחקרי אודות החוויה הבית-ספרית של מורים ומורות להט"ב, מצריך ראייה רחבה, ורב-מימדית המאפיינת יותר מכל את המודל המערכתי-אקולוגי של ברונפנברנר( (Bronfenbrenner,1979,ע"פ מודל זה, מצבו של האינדיבידואל –הפיזי, הרגשי, המנטאלי, ההתנהגותי והכלכלי, נגזר מיחסי הגומלין בינו לבין הסביבה על כל היבטיה. לבד מזאת, מחקרים מראים כי בהתייחס לאוכלוסייה הלהט"בית, ראייה הוליסטית ואינטגרטיבית על בית הספר כישות ארגונית ייחודית, הינה קריטית לשם הבנת גורמי הסיכון וגורמי החוסן המשעתקים ומעודדים את תופעת הלהט"בפוביה או לחילופין מפחיתים אותה(Barboza et al., 2009;Swearer et al., 2006 ; Hong & Garbarino, 2012 ; Hatzenbuehler, 2011; Hazenbuelher et., al, 2010; Espelage & Swearer, 2010).

מאמר זה כלול שלוש מערכות, החל מרמת המקרו-סיסטם –חוקים ומדיניות כלפי אוכלוסייה הלהט"ב בכלל ובהתייחס למורים ולמורות להט"ב בפרט. עבור, לרמת המזו-סיסטם:– מערכת החינוך ובתוך כך, בתי-הספר וכלה ברמת המיקרו-סיסטם – ליבת הדילמה בחוויה של מורים להט"ב – "לצאת או לא לצאת מהארון בפני מעגלים שונים בבית-הספר, לרבות תהליכים תוך-אישיים והאינטראקציות שלהם עם משלימי התפקיד.

**המקרו-סיסטם – מוּגנוּת למורים להט"ב בשדה המשפטי**

במישור הגלובלי, בשנת 2011, ארגון האומות המאוחדות (האו"ם) קבע מדיניות ברורה האוסרת על אפליה במקום העבודה ועל אלימות על רקע נטייה מינית, זהות מגדרית ואינטרסקס (Vance, 2011). ארגון החינוך, המדע והתרבות של האו"ם (אונסק"ו) התייחס במישרין לאנשי חינוך להט"ב במוסדות החינוך בהצהרה כי אין להפלות אותם לרעה על בסיס נטייה מינית או זהות מגדרית ובשנים האחרונות, סוגיה זו מצויה בליבת השיח על זכויות האדם UNESCO,2011;.UN,2012) ). כמו כן, רשת חינוכית עולמית נגד בריונות במוסדות החינוך על רקע הומופוביה וטראנספוביה קורמת עור וגידים ע"י כנסים במדינות שונות בעולם, במימון ובתמיכת אונסק"ו וארגונים נוספים (Kosciw and Pizmony-Levy,2013) .

בארה"ב אושרה הצעת החוק פדרלית המגדירה אלימות על רקע נטייה מינית וזהות מגדרית כפשע שנאה

( .(Bill adds, Protection, 2009באשר למוּגנוּת ספציפית במקום העבודה, שבעה עשרה מדינות וושינגטון די.סי אוסרות על אפליה של עובדים על רקע נטייה מינית וזהות מגדרית .(Hooker, 2010) בה-בעת, ניכרת השונוּת וחוסר האחידות באכיפת החוקים בהתייחס לסוגיות להט"ביות ב-50 המדינות של ארה"ב.

באוסטרליה, הפרלמנט תיקן את החוק נגד אפליה וכעת חל איסור על אפליה על רקע נטייה מינית, זהות מגדרית ואינטרסקס. החוק האמור כולל גם איסור על אפליה של מורים במוסדות החינוך ומתייחס גם לביטויי מגדר או על מורים בפועל, העוברים הליכים רפואיים לשינוי מין .(Australian Parliament, 2013) בה-בעת, רמת המוּגנווּת של מורים ומורות להט"ב בבתי-ספר אינה אחידה כלל ועיקר בכל ששת המדינות של הפדרציה האוסטרלית. למשל, במדינת ויקטוריה, ישנה מדיניות רחבת-היקף ומשנה סדורה התומכת במישרין במורים ומורות להט"ב לרבות הדרכה למנהלי בתי-ספר בזיקה לתלונות הומופוביות של הורי התלמידים נגדם ואיסור מפורש על אלימות כלפי אנשי חינוך להט"ב בבתי-הספר. בעוד שבמדינות אחרות באוסטרליה, גובשה מדיניות כללית בלבד ובחלקן, בעיקר בסקטור הפרטי והדתי, המדיניות תלוית בית-ספר .( Jones, Gray, & Harris, 2014)

בקנדה החוקה הפדרלית כוללת אי-אפליה על בסיס נטייה מינית( Canadian Charter of Rights and Freedoms, 1985) וכן חוק הזכויות הקנדי, אוסר על אפליה גם על בסיס נטייה מינית( Canadian Human Rights ( Act, 1998 גם בהתייחס לשוויון תעסוקתי, מצוין כי אין להפלות עובד על בסיס נטייתו המינית( Public Service Commission Canada, 2007). התייחסות ופעילות ענפה לטובת הרווחה הנפשית של מורים להט"ב בבתי-הספר ניכרת בקולומביה הבריטית באמצעות "איגוד המורים של קולומביה הבריטית" וכן "רשת חינוכית גאה".

בישראל חוק שוויון ההזדמנויות בעבודה אוסר על אפליה מחמת מין ונטייה מינית (חוק שוויון הזדמנויות בעבודה ¨התשמ“ח 1988). נציבות שוויון הזדמנויות בעבודה במשרד התמ"ת, הינה גוף המעוגן בחוק הפועל למיגור האפליה והטמעת ערכי השוויון בשוק העבודה ומתמודד עם קשיי האכיפה במישור האזרחי. במסגרת אפליה מחמת נטייה מינית וזהות מגדרית, אפשר למנות את פסק הדין אל-על נתיבי אויר לישראל נ' יונתן דנילוביץ, בו בית הדין הארצי לעבודה, החליט להכיר בשותף לחיים מאותו מין לעניין קבלת כרטיס טיסה ( בג"ץ 721/94). בשנת 2005, במסגרת פסק הדין "נטייה מינית פלונית" פוטרה עובדת עקב תהליך שינוי מין – מגבר לאישה ובית הדין האזורי לעבודה בתל-אביב נתן צו לביטול הפיטורין ואכיפת יחסי עבודה. ב-13 למאי 2014, בפסק הדין "מרינה משל נ' מט"ח", התובעת עבדה בחונכות מתוקשבת במתמטיקה במט"ח ולטענתה פוטרה בשל היותה טרנסג'נדרית ולסבית. בית הדין האזורי לעבודה בתל-אביב פסק כי אפליית טרנסג'נדרים אסורה במסגרת חוק שוויון הזדמנויות בעבודה, הגם שההגנה מפני אפליה מחמת זהות מגדרית לא מופיעה בחוק במפורש. את איסור האפליה מחמת מין בחוק, יש לקרוא כמתייחס לא רק למינו הביולוגי של האדם, אלא גם לזהותו המגדרית ולחריגות מהדפוס המקובל של התאמה בין מין ביולוגי לזהות מגדרית (נציבות שירות המדינה-פסקי דין מחמת נטייה מינית). בת-בעת החוק הישראלי אינו מתייחס במישרין למורים להט"ב במערכת החינוך אך כן למניעת אפליה של תלמידים "מטעמים של נטייה מינית או זהות מינית" (חוק זכויות התלמיד, תיקון מספר 4 התשע"ד – 2014).

**המזו-סיסטם: מערכת החינוך**

המדיניות החינוכית המשקפת אידאולוגיות ותהליכים חברתיים פוליטיים נקבעת ע"י עמדות שר החינוך המכהן והנהלת משרד החינוך. בכפיפות אליהם פועל אגף השירות הפסיכולוגי-ייעוצי (שפ"י) במינהל הפדגוגי שבאחריותו לקדם את המדיניות החינוכית ולפקח על יישומה (ארהרד,2014). אשר לנגיעה ניסיונית ואמיצה בסוגיות להט"ביות, נהוג לציין את פרסום החוברת בשם "נטייה חד-מינית" בשנת 1995 כתקדים היסטורי לעיסוק משרד החינוך בנושא הלהט"בי (ברנע ולורנץ, 1995). מאז ועד הלום, שפ"י כגוף מקצועי גיבש מדיניות ברורה ובלתי מתפשרת ולפיה מערכת החינוך מוקיעה כל סוג של אפליה חברתית ואלימות כלפי תלמידים בשל נטייתם המינית או זהותם המגדרית (ידיד, רימון, וצימרמן, 2011). בנוסף, חוזר מנכ"ל תשעא/9, כ"ז בניסן התשע"א 01 במאי 2011, מציין את היום הבינלאומי למאבק בהומופוביה וטראנספוביה וקורא למנהלי בתי-ספר להנחות את המורים לקיים פעילות בנושא כחלק מתכניות הלימוד והחינוך לערכים. אכן, ההתייחסות לזהות מינית הומו-לסבית מצויה באופן מתוכנן בתכנית הדגל של הייעוץ החינוכי – "כישורי חיים" ובחובה מוצעת סדרת פעילויות ומפגשים בנושא לתלמידי כיתה ט'. כמו כן, מן הראוי להוקיר את העשייה הענפה של היחידה למיניות ומניעת פגיעה בילדים ובני נוער (שפ"י) בשיתוף ארגוני הקהילה הגאה – "חוש"ן" ו"איגי" לטובת הרווחה הנפשית של תלמידים להט"ב בבתי-הספר. ניתן לציין גם את המערך הערכי חינוכי של משרד החינוך "האחר הוא אני" אשר כולל באוגדן עבור מוסדות החינוך, פיסקה קצרה בנושא "התייחסות החברה לאנשים בלי נטיות מיניות שונות" המגנה אלימות על רקע נטייה מינית וזהות מגדרית.

בה-בעת נכון לשנת 2014, לא קיימת התייחסות ספציפית למורים ולמורות להט"ב בבתי-הספר במדיניות של מערכת החינוך אך הנושא עולה על סדר היום המקצועי בתל-אביב-יפו במתכונת של "שולחן עגול" בו משתתפים רפרנטים מגופים מקצועיים האמונים על הנושא: השירות הפסיכולוגי-חינוכי (שפ"ח), הפיקוח על הייעוץ החינוכי בחינוך העל-יסודי במחוז תל-אביב, משרד החינוך, גורמי רווחה וארגונים של הקהילה הגאה – "חוש"ן", "איגי" והמרכז העירוני לקהילה הגאה בתל-אביב.

החוקים ברמת המקרו-סיסטם ומדיניות השירות הפסיכולוגי-ייעוצי בזיקה למוּגנוּת ולרווחה הנפשית של האוכלוסייה הלה"טבית ברמת המזו-סיסטם, הם בבחינת הכרח גם בכדי לאפשר למורים "לצאת מהארון" בבית-הספר (Jennings, & Macgillivray, 2007; DeJean, 2008). בה-בעת, כפי שאראה בהמשך, תועלתם תלויה בהטמעתם בהוויה הקיומית של בית הספר, בתרבות הארגונית הייחודית על רבדיה הגלויים והסמויים ( “Schooling micro- cultures”) באורח החיים של בתי-הספר (ארהרד, 2008; שדמי, 2004),ובתפקוד המנהלים והיועצים כפעילים במאבק לקידום צדק חברתי Lee & Hipilito-Delgado, 2007 ; ;Lee & Walz, 1998; Erhard & Sinai, 2012; Kissen, 2004; McKenzie et al.,2008). אבקש לציין כי בישראל התפיסה העדכנית של תפקיד היועץ החינוכי כסוכן צדק חברתי מתייחסת לאוכלוסיות מוחלשות ולפערים בהישגים הלימודיים על רקע סוציו-אקונומי אך לא על סנגור על מיעוטים מיניים (ארהרד,2014) בעוד שבארה"ב מתגבשת משנה סדורה לעבודת היועץ החינוכי עם אוכלוסיית הלהט"ב( .(Bidell,2011; ASCA,2007; Ratts,2007

**המיקרו-סיסטם – קהילת בית-הספר: הצוות והתלמידים**

בחוויה הבית-ספרית של מורים להט"ב , קיימים מספר מרכיבי ליבה המקבלים בולטוּת: זהות מקצועית כמורה, זהויות מיניות ומגדריות -הומוסקסואליות, לסביוּת, ביסקסואליוּת וטרנסג'נדריוּת, האינטראקציה בין הזהויות ברמה התוך-אישית והבין-אישית בבית-הספר כישות ארגונית ייחודית (בשל קוצר הרעיה, לא אתייחס ל"שוּליוּת כפולה" או ל"סטיגמה כפולה", למשל: מורות להט"ביות אפרו-אמריקניות וכן אציין כי החוסר במחקר על מורים ומורות ביסקסואלים וטרנסג'נדרים גם כן חוטא ברדוקציה של התמונה הכוללת).

**המורה במערכת החינוך בישראל ובמדינות מערביות –אקולוגיה מקצועית**

משנות האלפים ואילך, מוטמעת ומתחזקת הפרדיגמה הרב-מערכתית בבתי-הספר, מתרחבת תפיסת התפקיד של המורה, ואנשי מקצועות הסיוע, ממירים את מודל הייעוץ הישיר במודל ייעוץ עקיף, באמצעות מתן שירותי הדרכה, והיוועצות לצוות החינוכי. המגמה העכשווית היא שהמורים המקיימים את המפגש השגרתי והיומיומי עם התלמידים, ייצרו תנאים נאותים לקידום מיטביות בכיתתם, יפעילו התקשרויות מיטביות עם התלמידים וינהלו דיאלוג משמעותי עמם Greenleaf, & Williams, 2009; ;Trickett, & Rowe 2012) ארהרד ר' ודשבסקי ע' ,1999 ;ארהרד, 2008 ; ארהרד ר', 2014; ברוש, 2009 ; שמחה- פרלברג, 2005; בן עזרא, וזילברמן,2001 ).

כך, מתוך הערכה להתנסות האישית של המורה הקבוע בכיתתו, מתן חשיבות ליצירת שיח רגשי במסגרת הכיתה, ופתיחת ערוצי תקשורת מורה-תלמיד בכל תחומי החיים (בראשי-אייזן,. לוטנר-תמיר, עוז, ושדמי, 2008) ניתנה עדיפות ברורה להנחיית תכנית הלימודים "כישורי חיים" מהגן ועד יב', למורים הקבועים במערכת. מתפקידם לקדם מיטביות גם במסגרת נושאי הלימוד, דרך תכני ההוראה, שיטות ההוראה ושיטת ההערכה באמצעות היוועצות אישית וקבוצתית (שדמי, 2004). אם כן, כיום מצפים מהמורה שיהיה "מורה-מחנך", המוּנע מדאגה ומאכפתיות לשלומם, לדבריהם ולמעשיהם של התלמידים. לעיתים המורה משמש כתחליף לסמכות הורית ומספק תמיכה רגשית, מחנך לערכים, מפתח מודעות, יכולת הקשבה, ורפלקציה עצמית אצל התלמידים(Leistyna, Lavandez, & Nelson, 2004 ; רייכל, 2012; מכון ון ליר; 2012, מק'קורט, 2007; פרימן וגביש,2003 ).

לאור האמור לעיל, ניתן להגדיר את תפקיד "המורה-מחנך" כ- "High Touch Profession"- הואיל ועבודתו כרוכה במגעים אינטנסיביים ויום-יומיים עם תלמידיו וכן הוא מהווה עבורם "רשת ביטחון" ומעטפת תמיכה בעת מצוקה – לא רק במסגרת תכנית הלימודים אלא גם בפעילויות מחוץ לבית-הספר כמו טיולים שנתיים. בה-בעת, מורים, יועצים חינוכיים, פסיכולוגים חינוכיים ומנהלים עובדים בבית-הספר, הווה אומר בארגון חברתי- לימודי- ערכי בעל תרבות ייחודית. למאפייני התרבות הארגונית מספר מרכיבי ליבה: שפה ומושגים המשותפים לכל חברי הארגון, תפיסות מקובלות באשר לגבולות הארגון, תפיסה משותפת בשאלה "מי שייך?", "ומי לא שייך"? לארגון, אידיאולוגיות המשותפת לחברי הארגון, נורמות גלויות וסמויות וחוקים משותפים בנוגע לפרטיות ופומביות ותבחינים לחלוקת התגמולים החיוביים והשלילים (Schein,1999).

**מורה ולהט"ב בבתי-הספר באוסטרליה, בקנדה ובארה"ב**

מושג יסוד המקבל בולטוּת במצרף החוויות הסובייקטיביות והייחודיות של מורים להט"בים הוא "הטרו-נורמטיביות". המונח שטבע מייקל וורנר ב- 1991 (Warner, 1999) הוא הנחת ליבה תרבותית הגורסת כי הטרוסקסואליות על כל היבטיה היא הנורמה ומייצגת אורח חיים "נכון" ו"טבעי" ועל-כן, יש לה עליונות היררכית ברורה ועדיפות על פני הומוסקסואליות. הטרו-נורמטיביות מקבלת מגוון ביטויים במדיניות, בתרבות ובמסורת הבית-ספרית: כללים, דעות קדומות, אמונות, דפוסי התנהגות, הגבלות ומערך ציפיות, נורמות וערכים של הקהילה הבית-ספרית (Anderson,2014) . דוגמא אחת מיני רבות להטרו-נורמטיביות היא שאך ורק מורים ומורות הטרוסקסואלים מורשים לדבר בפתיחות במרחב הבית-ספרי על עצמם ועל חיי המשפחה שלהם בפני מעגל המורים, התלמידים והורי התלמידים הואיל ושיח זה נתפס כנורמטיבי ומייצג מבנה משפחתי מסורתי (Cox, 2008 ; Khayatt,2006) .

זאת ועוד, התרבות הבית-ספרית משעתקת ומשמרת את הדחקת השונוּת המינית של מורים להט"ב ע"י שיח הטרו-נורמטיבי היסטורי וכן באמצעות אפליה מוסדית, פוליטית, חברתית ותרבותית, המקשרת הומוסקסואליות להפקרות מינית, למחלות נפש, לסטייה, לפדופיליה, לפתיינות ולהטרדה של ילדים ( Ferfolja & Hopkins, 2013; Wright, 2010; Jones et, al, 2014 ).

בקנדה, אף דובר על "פאניקה מוסרית" באשר למורה גבר הממלא תפקיד נשי בחינוך היסודי, מתוך תפיסה כי הוא עלול "לערער" את הבנים בזיקה למיניותם, להגביר את נשיותם ואף "להדביק" אותם בהתנהגויות אבנורמליות המיוחסות להומוסקסואליות” .(Martino,2008) פאניקה מוסרית", המשקפת תפיסות דומות באשר למורה הגבר המלמד בחינוך היסודי ניכרת גם בניו-זילנד .(Gunn, 2011) אין לתמוה כי במחקר אוסטרלי רחב היקף נמצא כי מורים להט"בים העובדים בחינוך היסודי חווים רמת חוסר ביטחון תעסוקתי גבוהה במיוחד .(Wright, 2010 )

אזיי, בתוך המקרו-סיסטם המרחיב את התמיכה המשפטית בקהילה הגאה במדינות מערביות, במסגרת מדיניות מערכת החינוך במזו-סיסטם, אשר משקפת תפנית בעמדות בסוגיות להט"ביות בקרב קובעי המדיניות ודעת הציבור ובתוככי התרבות הארגונית הייחודית של בתי-הספר, מצויה ליבת הדילמה של מורים ומורות להט"ב: האם "לצאת מהארון" או האם להישאר בארון בבית-הספר? טרם הצגת הטיעונים בעד ונגד, מן הראוי להבין את "היציאה מהארון" כתהליך אשר נמשך לאורך מעגל החיים ולעולם לא מגיע למיצוי מלא. על כלל המורים והמורות הלהט"בים יהיה להמשיך לנהל את הסטיגמה המוטלת על זהותם המינית והמגדרית בפני מעגלים חברתיים חדשים, כולל כאלה אשר אינם מגלים סובלנות ופתיחות כלפי הקהילה הגאה (קמה, 2000(.

**היציאה מהארון של מורים להט"בים בבתי-הספר – מחירים והפסדים פסיכולוגים**

מאמרו המכונן של וויליאמס דיגאן ב- 2008 (DeJean,2008) תבע את המונח כנות רדיקלית "Radical .Honesty" הכנות הרדיקלית של המורים משחררת מורים להט"ב ממשטוּר ופיקוח עצמי שמא תתגלה נטייתם המינית וזהותם המגדרית לאורך מעגל הקריירה שלהם בבית-הספר. כך במקום לתעל תעצומות נפש לשם הסתרה וטשטוש הזהות, מנותבות האנרגיות של המורים לעבודה עם התלמידים ואף באפשרותם למקסם את המסוגלות העצמית והמקצועית שלהם בעבודתם. אכן נמצא במחקרים נוספים כי מורים שיוצאים מהארון בבית-הספר חווים אותנטיות, פנויים יותר מבחינה רגשית לחנך וללמד תלמידים, מבססים אמון בקשר מורה-תלמיד, מגלים אמפתיה רבה כלפי כלל התלמידים, מביעים רגישות לרב-תרבותיות: למיעוטים אתניים ולגזענות וכן ערים לחוסר שוויון בין המינים בביה"ס ובחברה (Rofes, 2005 ;Jennings,2005 ;Reilly,2007; Donahue,2008;Lipkin,2004;Kissen,2004 ).

"הכנות הרדיקלית" מוגדרת גם כאקטיביזם חברתי של מורה המקדם צדק חברתי ומאתגר את התרבות ההטרו-נורמטיבית בבית-הספר( DeJean,2008 Jones, et al. 2014; Cox, 2008; Khayatt,2008 Macgillivray,. 2011 ; Mayo, 2008 ). היא מאפשרת את הנראוּת של מורים להט"בים במרחב הבית-ספרי, היא עשויה להפריך את הדעות הקדומות של מעגל המורים, התלמידים, והוריהם כלפיהם, וכן להפחית להט"בופוביה. יתרה מזאת, מורים אלה מחלשים את תחושת הבדידות והניכור של תלמידים להט"ב בבית-הספר ומהווים עבורם מעטפת תמיכה ומודל לחיקוי .(Mayo, 2008) כמו כן, מאפשרים לכלל התלמידים להקשיב "לריבוי קולות" ולתפוס את השונוּת וההבדלים הבין-אישיים מעמדה לא שיפוטית ומכבדת.

ובכל זאת מורים ומורות להט"ב רבים אינם "יוצאים מהארון" בבית-הספר ומרגישים מחויבים להסתיר את נטייתם המינית וזהותם המגדרית מתוך פחד מאפליה, בעיקר פיטורין, מניעת קידום לאורך הקריירה המקצועית, ופגיעה בביטחון התעסוקתי. (Ferfolija & Hopkins,2013; Kupfer,2005; Hernandez, 2009; DePalma,2009) גם באם החוק מגן על מורים להט"ב מפני אפליה, קיימת חוסר מודעות לקיומם בשל חוסר במשאבים לטובת הטמעתם, או הטמעה בלתי-מספקת או בורוּת מצד המנהל באשר לחוקים אלה(Jones, et al. 2014 ; Markow & Dancewicz, 2008 ).חשש נוסף שעולה מן המחקר בקרב מורים להט"ב הוא שהיציאה מן הארון בבית-הספר תפגע במרקם היחסים שלהם עם הקולגות, התלמידים והורי התלמידים (Ferfolija & Hopkins,2013; DePalma,2009).

בניגוד לטענה כי אי יציאה מהארון של מורים להט"ב מעידה על בושה ומשקפת מסר שלילי לתלמידים שממילא חושדים או מכחישים שהמורה שלהם הומו ( 2008 ,(Macgillivray, לא כול מורה מוכן לשאת בהשלכות השליליות של היציאה מהארון לרבות כינויי גנאי הומופובים מצד התלמידים והמורים ודרישות של הורי התלמידים להוציא את ילדיהם מכיתתם וזאת ללא תמיכה של ההנהלה (McKenzie-Bassant, 2007; DeJean, 2004; Bower, & Klecka,2009; Rudoe, 2010; DePaul et al, 2009; Kosciw et al,2009).

**המלצות והשלכות יישומיות**

**הכשרת פרחי הוראה ופרחי ייעוץ במוסדות להשכלה גבוהה**

בראש וראשונה נדרשת ראייה מערכתית, מניעתית ורב מימדית אשר ראשיתה בשלב "טרום העיסוק". לחברות המקצועית, למנגנוני ההכשרה ולהדרכה במוסדות להשכלה גבוהה נודעת השפעה מכרעת על עיצוב זהותם האישית והמקצועית של פרחי הוראה ופרחי הייעוץ לאורך מעגל הקריירה ( ; Hsieh,2010 ארהרד, 2014; שלגי, 1999.(

בה-העת, פרחי הוראה אינם מקבלים בהכשרתם כלים להתמודד עם להט"בופוביה ע"מ לאתגר את התרבות ההטרו-נורמטיביות של בתי-הספר ואף הסגל המקצועי האמור לשמש דוגמה, במקרים רבים, מגביר דעות הומופוביות ע"י עוינות גלויה כלפי להט"בים .( Clark,2010;Birden, 2005) יתרה מזאת, מרצים מומחים לרב-תרבותיות משמיטים סוגיות להט"ביות מהסילבוס של פרחי הוראה, מתעלמים מהנושא, או במקרה הטוב מתייחסים אליו באופן שטחי( אשר, 2010Bower & Klecka,2009; Clark 2010; Hemann-wilmarth & Bills, 2010; ;Stiegler,2008 ; Paul et, al,2013 ; Nixon & Givens, 2007; Wickens & Sandlin, 2010). גם הכשרתם של מורים-יועצים בישראל מתבססת בעיקרה על תכנים בפסיכולוגיה עם אוריינטציה טיפולית-פרטנית וכמעט ואינה נותנת מקום לתפיסות חברתיות ולעשייה חברתית מערכתית (ארהרד 2014; שוורץ, 2008).

ההוראה והייעוץ הם מקצועות חברתיים במהותם הנדרשים להתמודד עם חברה רב-תרבותית על כל היבטיה (ארהרד, 2014; 1996 (Nias ועל כן, מן הראוי כי קברניטי החינוך ואלה המופקדים על הכשרת מורים ויועצים באוניברסיטאות ובמכללות בישראל יתאימו את תכניות ההכשרה השמרניות, ההתנסות המודרכת וההשתלמויות למציאות המשתנה ויעדכנו אותן לצורכי השדה. לנוכח הרחבת תפקידם והגדרתם העדכנית של "מורה-מחנך" ויועץ חינוכי "כסוכן צדק חברתי", עליהם לפתח בסטודנטים כישורי תקשורת רב תרבותיים ספציפיים וקונקרטיים הנרכשים בלמידה עיונית ובהתנסות מלוות-הדרכה לרבות משנה סדורה בזיקה לעבודה ייעודית עם האוכלוסייה הלהט"בית בבית-הספר. המחויבות לרכישת כישורי סנגור והעצמה של מיעוטים ואוכלוסיות מוחלשות בבית-הספר הינה בבחינת מענה מחייב לדרישת האתיקה המקצועית, לאחריות תרבותית מוסרית ולמסוגלות אישית ומקצועית (Lee,2006).

**עבודה מערכתית וחינוכית מניעתית ראשונית בבית-הספר**

ברמת הקהילה הבית-ספרית, המדיניות נגד האלימות חייבת להתייחס ספציפית לנטייה מינית, זהות מגדרית וביטויי מגדר ובכך לשפר את האקלים הבית-ספרי עבור להט"ב . (Markow & Dancewicz, 2008)

מן הראוי להמשיך בעבודה מערכתית מניעתית-ראשונית ע"י קידום אקלים חינוכי מיטיבי (ארהרד, 2001) וזאת לנוכח שיפור במרבית מדדי האלימות בבתי-הספר בישראל (ראמ"ה, 2011) כמו כן, הטמעה וטיפוח כישורי חיים מגן עד יב' למניעת אלימות נגד תלמידים עם מגוון צרכים ואימוץ התנהגות פרו-אקטיבית (ארהרד, זיסיקנד ובריל,2009). בה-בעת לא די בכך, צו השעה מצריך הפעלת תכניות התערבות שניוניות ייעודיות לקהילה הגאה בבתי-הספר הואיל ותלמידים להט"ב מדווחים על רמת אלימות גבוהה מהממוצע הארצי (פזמוני-לוי ושילה, 2012). יש לקיים הדרכות לצוותי בית-הספר להפחתת הלהט"בופוביה אשר מושתתות על תכניות מבוססות-מחקר(Greytak, et, al, 2013; Hansen,2007; Greytak et, al, 2010;Fisher et al, 2008 ).

ביבליוגרפיה

ארהרד, ר' .(2001). *אקלים חינוכי מיטבי- ערכה לאבחון והתערבות*. ירושלים: משרד החינוך והתרבות, המנהל הפדגוגי, השירות הפסיכולוגי-ייעוצי.

ארהרד, ר'. (2008*). היוועצות מעצימה: תיאוריה ומעשה*. תל אביב: הוצאת רמות- אוניברסיטת תל-אביב

ארהרד, ר' .(2014). *ייעוץ חינוכי- מקצוע מחפש זהות*. תל-אביב: מכון מופ"ת.

ארהרד, ר. ודשבסקי, ע'. (1999). הייעוץ החינוכי בישראל – במסע מיגע מקוטב אל קוטב. *עיונים בחינוך*, 4, 9-33.

ארהרד ר', זיסיקנד -מוזר, ר' ובריל י' .(2009). *מסקנות מחקר ההערכה: הטמעת תכנית כישורי חיים בבתי הספר תשס"ח* נדלה מתוך אתר שפ"ינט:

<http://cms.education.gov.il/EducationCMS/Units/Shefi/pirusmim/MechkarimBetahalich/MimtsaeiHaarachaKH.htm>

אשר, ת. (2010). חינוך לקבלת האחר: זהות מינית בגיל הרך. *הד הגן*, ד, 38-45.

בן עזרא, ג' וזילברמן, ד' (2001). *הייעוץ החינוכי והגישה המערכתית*. ירושלים: משרד החינוך, התרבות והספורט, השירות הפסיכולוגי-הייעוצי.

בראשי-אייזן, ד, לוטנר-תמיר, מ. עוז, מ. ושדמי, ח. (2008). *דיאלוג מורה תלמיד: מתווה לשיחות אישיות בין מורה לתלמידים*. מחלקת הפרסומים ,משרד החינוך, ירושלים.

ברוש, ז'. (2009). *הייעוץ החינוכי בתהליך מעבר מהפרדיגמה המסורתית לפרדיגמה המערכתית*. עבודה לשם קבלת תואר מוסמך. תל אביב: אוניברסיטת תל אביב.

ברנע, ח. ולורנץ, ד. (1995). *נטייה חד-מינית: חוברת מידע ליועצים ולמחנכים*. ירושלים: משרד החינוך, התרבות והספורט.

חוזר מנכ''ל תשעא/9, כ"ז בניסן התשע"א, 01 במאי 2011, נדלה מתוך:

<http://cms.education.gov.il/EducationCMS/Applications/Mankal/EtsMedorim/9/9-4/HodaotVmeyda/H-2011-9-9-4-16.htm>

חוק זכויות התלמיד, תיקון מספר 4 התשע"ד – 2014

<http://knesset.gov.il/laws/data/PunchBanana/Files/479859/479859_4.pdf>

חוק שוויון ההזדמנויות בעבודה, תשמ"ח-1988, נדלה מתוך:

<http://www.nevo.co.il/law_word/law01/p214m1_001.doc>

ידיד, נ', רימון, י', צימרמן, ש'. (2011). מדיניות משרד החינוך בנושא הלהט"בי: בין "קלפים פתוחים" לבין חוזר מנכ"ל כנגד ההומופוביה. *מפגש לעבודה חינוכית סוציאלית*, 33, 211-221.

מכון ון ליר לחינוך (2010). *תפקיד המורה בתחילת המאה ה-21: נייר עבודה לקראת כנס ון ליר לחינוך 2010*, נדלה {7.7.14} <http://www.vanleer.org.il/sites/files/atttachment_field/1-%D7%92.pdf>

מק'קורט, פ'. (2007 ).*המורה*. תל-אביב:מטר

משרד החינוך (2008). *כישורי חיים לכיתה ט.* ירושלים: משרד החינוך:

<http://cms.education.gov.il/EducationCMS/Units/Shefi/KishureiChaim/meytaviyut/KishureiHaimLaHativa.htm>

נציבות שירות המדינה- פסקי דין מחמת נטייה מינית, נדלה ב- 28.6.14

<http://www.moital.gov.il/NR/exeres/E0F7367E-1A9D-410A-8A33-DB05976F1B21.htm>

פזמוני-לוי, א' ושילה ג'. (2012). *מחקר אקלים בית הספר 2012, תקציר מנהלים*. תל אביב: ארגון הנוער הגאה.

פרידמן י' וגביש ב' (2003) *שחיקת המורה: התנפצות חלום ההצלחה*. סקירת ספרות מקצועית. ירושלים: מכון הנרייטה סאלד.

קמה, ע'. (2000). *העיתון והארון: על הזיקות בין דפוסי תקשורת של הומוסקסואלים בישראל*. עבודה לשם קבלת תואר דוקטור. תל אביב: אוניברסיטת תל אביב.

קמה, ע. (2014). קווים לדמותו של שדה-המחקר הלהט"בי בישראל. *סוציולוגיה ישראלית*, טו(2), 241-261.

ראמ"ה .(2010). *ניטור רמת האלימות בבתי הספר על-פי דיווחי תלמידים*. מתוך אתר ראמ"ה:

<http://cms.education.gov.il/EducationCMS/Units/Rama>

רייכל נ'. (2012). 'דמות המורה הראוי' והתנאים להתפתחותה באספקלריה של מאמרי המערכת בביטאוני הארגונים המקצועיים של המורים 2000-1980 בתוך: ר: קלוירול. וקוזמינסקי (עורכות) *הבניית זהות מקצועית: תהליכי הכשרה ופיתוח מקצועי של מורים בישראל* (עמ' 435- 468). תל-אביב: מכון מופ"ת.

שדמי, ח' .(2004). היועץ וקידום המיטביות. בתוך: ר. ארהרד וא.קלינגמן (עורכים), *ייעוץ בבית הספר בחברה משתנה*. (עמ' 343-366 ). תל אביב: רמות.

שוורץ א'. (2008). *הכשרה של יועצים חינוכיים בישראל: הצצה אל מאחורי הקלעים*. עבודת גמר לקראת תואר מוסמך במדעי הרוח, אוניברסיטת תל-אביב.

שלגי ר'. (1999). לגעת בחומר, לגגעת ברוח- הסטודנט במערכת האוניברסיטאות בתוך: א. לייבוביץ' ונ. כהן (עורכים), *האוניברסיטה בשנת 2010*. רמת אביב: אוניברסיטת תל-אביב.

שמחה- פרלברג ל'. (2005). *משמעות עבודה מערכתית בעיני יועצים*. עבודה לשם קבלת תואר מוסמך. תל אביב: אוניברסיטת תל אביב.

American School Counseling Association. (2007). The Professional School Counselor

and LGBTQ Youth. Retrieved from:

<http://www.schoolcounselor.org/asca/media/asca/PositionStatements/PS_LGBTQ.pdf>

Anderson, S. (2014). *Navigating The Heteronormative Public Education System: Lesbian and Gay Educators’ Experiences in Educational Leadership* (Doctoral dissertation, ARIZONA STATE UNIVERSITY(.

Australian Parliament. (2013). *Sex Discrimination Amendment* (Sexual Orientation, Gender Identity and Intersex Status) Act 2013.” (Cth) (SDA Amendment Act).

Barboza, G. E., Schiamberg, L. B., Oehmke, J., Korzeniewski, S. J., Post, L. A., & Heraux, C. G. (2009). Individual characteristics and the multiple contexts of adolescent bullying: An ecological perspective. *Journal of Youth and Adolescence*, 38, 101–121.

Ben-Ari, A. (2001). Homosexuality and Heterosexism: views from academics in the helping profession. *British Journal of social work*. 31, 119-131.

Bidell, M. P. (2011). School counselors and social justice advocacy for lesbian, gay, bisexual, transgender, and questioning students. *Journal of School Counseling*, 9(10), 1-22.

Bill adds protection from hate crimes (2009, April 30). *The Cincinnati Enquirer,* pp. A4.

Birden, S. (2005). *Rethinking sexual identity in education*. Rowman & Littlefield.

Bower, L., & Klecka, C. (2009). (Re) considering normal: queering social norms for parents and teachers. *Teaching Education,* 20(4), 357-373.

British Columbia Ministry of Education. (1998). *Focus on bullying: A prevention program for*

*elementary school communities*. Victoria, Canada: Special Programs Branch.

Bronfenbrenner, U. (1979). *Ecology of human development: Experiments by nature and design*. Cambridge: Harvard University Press.

Byrd, R., & Hays, D. G. (2012). School Counselor Competency and Lesbian, Gay, Bisexual, Transgender, and Questioning (LGBTQ) Youth. *Journal of School Counseling*, 10, 2-28.

Clark, C. T. (2010). Preparing LGBTQ-allies and combating homophobia in a U.S.

teacher education program. *Teaching and Teacher Education*, 26, 704–713

Cox, D. (2008, June 20). Why should gay teachers keep their home lives secret? *The Times Educational Supplement*, 4793, 62.

DeJean, W. (2004, autumn). Gay male high school teachers: taxonomy of fear Encounter: *Education for Meaning and Social Justice*, 17(3), 19-23.

DeJean, W. (2008). Out gay and lesbian K-12 educators: A study in radical honesty. *Journal of Gay & Lesbian Issues in Education*, 4(4), 59-72.‏

DePalma, R. (2009). Sexualities equality in all primary schools: A case for not waiting for ideal conditions. In J. W. Koschoreck, & A. K. Tooms (Eds.), *Sexuality matters: Paradigms for policies for educational leaders* (pp. 205-219). Lanham, MD: Rowman & Littlefield

DePaul, J., Walsh, M. E., Dam, U. C. (2009). The role of school counselors in addressing sexual orientation in schools. *Professional school counseling*, 12,300-308.

Donahue, D. M. (2008). Rethinking silence as support: Normalizing lesbian and gay teacher identities through models and conversations in student teaching. *Journal of Gay & Lesbian Issues in Education,* 4(4), 73-95.‏

Erhard, R. L., & Sinai, M. (2012). The School Counselor in Israel: An Agent of Social Justice?. *International Journal for the Advancement of Counselling*, 34(2), 159-173.

Espelage, D. L., & Swearer, S. M. (2010). *Bullying in North American schools: A social–ecological perspective on prevention and intervention* (2nd ed.). New York: Routledge.

Ferfolja, T., & Hopkins, L. (2013). The complexities of workplace experience for lesbian and gay teachers. *Critical Studies in Education*, 54(3), 311-324.

Fisher, E. S., Komosa-Hawkins, K., Saldaña, E., Thomas, G. M., Hsiao, C., Rauld, M., & Miller, D. (2008). Promoting school success for lesbian, gay, bisexual, transgendered, and questioning students: Primary, secondary, and tertiary prevention and intervention strategies. *The California School Psychologist*, 13, 79-91.

Greenleaf, A. T., & Williams, J. M. (2009). Supporting social justice advocacy: A paradigm shift towards an ecological perspective. *Journal for Social Action in Counseling and Psychology*, 2(1), 1-14.

Greytak, E. A. and Kosciw, J. G. (2010). *Year One Evaluation of the New York City Department of Education Respect for All Training Program*. New York: GLSEN.

Greytak, E. A., Kosciw, J. G., & Boesen, M. J. (2013). Educating the educator: Creating supportive school personnel through professional development. *Journal of School Violence*, 12, 80-97.

Gunn, A. C. (2011). Even if you say it three ways, it still doesn’t mean it’s true: The pervasiveness of heteronormativity in early childhood education. *Journal of Early Childhood Research*, 9(3), 280-290.

Gutkin, T. B. (2012). Ecological psychology: Replacing the medical model paradigm for school-based psychological and psychoeducational services. *Journal of Educational and Psychological Consultation,* 22(1-2), 1-20.

Hansen, A. L. (2007). School‐based support for GLBT students: A review of three levels of research. *Psychology in the Schools*, 44(8), 839-848.

Hatzenbuehler, M. L. (2011). The social environment and suicide attempts in lesbian, gay, and bisexual youth. *Pediatrics,* 127(5), 896-903.‏

Hatzenbuehler, M. L., McLaughlin, K. A., Keyes, K. M., & Hasin, D. S. (2010). The impact of institutional discrimination on psychiatric disorders in lesbian, gay, and bisexual populations: A prospectivestudy. *American Journal of Public Health*, 100(3), 452-459.

Hermann-Wilmarth, J. M., & Bills, P. (2010). Identity shifts: Queering teacher education research. *Teacher Educator*, 45, 257–272.

Hernandez, F. (2009). Did somebody see me? Are they going to know? Am I going to lose my job. In J. W. Koschoreck, & A. K. Tooms (Eds.), *Sexuality matters: Paradigms for policies for educational leaders* (pp. 205-219). Lanham, MD: Rowman & Littlefield.

Hong, J. S., & Garbarino, J. (2012). Risk and Protective Factors for Homophobic Bullying in Schools: An Application of the Social–Ecological Framework. *Educational Psychology Review*, 24(2), 271-285.

Hooker, S. D. (2010). *Closeted or Out? Gay and Lesbian Educators Reveal Their Experiences about Their Sexual Identities in K-12 Schools* (Doctoral dissertation, University of Cincinnati)

Hsieh, B. Y. C. (2010). *Exploring the Complexity of Teacher Professional Identity* (Doctoral dissertation, UNIVERSITY OF CALIFORNIA, BERKELEY).

Jennings, K. (2005). *One teacher in 10: LGBT educators share their stories* (2nd ed.). Los Angeles, CA: Alyson.

Jennings, T., & Macgillivray, I. (2007). Coming out and the new victim narrative*. Journal of Curriculum and Pedagogy*, 4(2), 54–57.

Jones, T., Gray, E., & Harris, A. (2014). GLBTIQ teachers in Australian education policy: protections, suspicions, and restrictions. *Sex Education*, 14(3), 338-353.

Khayatt, D. (2006). What's to Fear: Calling Homophobia into Question. *McGill Journal of Education*, 41(2), 133-144.

Kissen, R. M. (2004). Power and empowerment in the classroom. *Journal of Gay and Lesbian Issues in Education,* 2, 69–72.

Kosciw, J. G., Diaz, E. M., & Greytak, E. A. (2008). *2007 National School Climate Survey: The experiences of lesbian, gay, bisexual and transgender youth in our nation’s schools.* New York: GLSEN.

Kosciw, J., & O. Pizmony-Levy. (2013). *Fostering a Global Dialogue about LGBT Youth and*

*Schools: Proceedings from a Meeting of the Global Network Combating Homophobic and Transphobic Prejudice and Violence in Schools*. New York: GLSEN and UNESCO.

Kupfer, R. (2005). Living with the possibilities. In K. Jennings (Ed.), *One Teacher in 10* (2nd ed.) (pp. 288-294). Los Angeles, CA: Alyson Publications.

Lee, C. C. & Walz, G (1998). *Social action: A mandate for counselors*. Alexandria, VA: American Counseling Association.

Lee, C. C.,(2006) *Multicultural Issues in Counseling: New Approaches to Diversity*.(3rd e.) Alexandria,VA: American School Counseling Association.

Lee, C. C., & Hipolito-Delgado, C. P. (2007). Introduction: Counselors as agents of social justice. In C. C. Lee (ed.), *Counseling for social justice*. Alexandria: American Counseling Association.

Leistyna, P., Lavandez, M.,&Nelson, T. (Winter 2004). Critical pedagogy: Revitalizing and democratizing teacher education. *Teacher Education Quarterly*, 31(1), 3-16.

Lipkin, A. (2004). Outing the teacher, outing the power: Principle and pedagogy. *Journal of Gay and Lesbian Issues in Education*, 2, 65–68

Macgillivray, I. K. (2008). My former students' reflections on having an openly gay teacher in high school. *Journal of LGBT Youth*, 5(4), 72-91.‏

Markow, D., & Dancewicz, J. (2008). *The Principal's Perspective: School Safety, Bullying, and Harassment: a Survey of Public School Principals*. GLSEN.

Martino, W. J. (2008). Male teachers as role models: Addressing issues of masculinity, pedagogy and the re‐masculinization of schooling. *Curriculum Inquiry*, 38(2), 189-223.‏

Mayo, J. B. (2008). Gay teachers’ negotiated interactions with their students and (straight) colleagues. *The High School Journal*, 92(1), 1-11.

McKenzie-Bassant, C. (2007, February). Lesbian teachers walking the line between inclusion and exposure. *International Journal of Art & Design*, 26(1), 54-62.

McKenzie, K. B., Christman, D. E., Hernandez, F., Fierro, E., Capper, C. A., Dantley, M. & Scheurich, J. J. (2008). From the field: A proposal for educating leaders for social justice. *Educational Administration Quarterly*, 44(1), 111-138.

Nias, J. (1996). Thinking about feeling: The emotions in teaching. Cambridge. *Journal of*

*Education,* 26(3), 293–306.

Nixon, D., & Givens, N. (2007). An epitaph to Section 28? Telling tales out of school about changes and challenges to discourses of sexuality. *International Journal of Qualitative Studies in Education*, 20(4), 449-471.

Parliament of Canada. (2003). *C- 250. 37th Parliament*. Retrieved July 7, 2014, from

<http://www.parl.gc.ca/HousePublications/Publication.aspx?DocId=2333018&Language=e&Mode=1>

Paul C. Gorski , Shannon N. Davis & Abigail Reiter .(2013). An Examination of the (In)visibility of Sexual Orientation, Heterosexism, Homophobia, and Other LGBTQ Concerns in U.S. Multicultural Teacher Education Coursework, *Journal of LGBT Youth*, 10:3, 224-248.

Public Service Commission Canada. (2007). *Employment equity designated groups*. Public Service Commission. Retrieved 7 July 2014 from <http://www.psc-cfp.gc.ca/plcy-pltq/eeadeeed/dg-gd/index-eng.htm>

Ratts, M. J., DeKruyf, L., & Chen-Hayes, S. F. (2007). The ACA advocacy competencies: A social justice advocacy framework for professional school counselors. *Professional School Counseling,* 11(2), 90-97.

Reilly, C. (2007). Making the invisible visible: Negotiating (in) visibility and transparency for LGBT issues in education. *Journal of Gay & Lesbian Issues in Education*, 4(3), 121-130.

Rofes, E. (2005). *Status quo or status queer?: A radical rethinking of sexuality & schooling*. Lanham, MD: Rowman & Littlefield.

Rudoe, N. (2010). Lesbian teachers’ identity, power and the public/private boundary. *Sex Education,* 10(1), 23–36.

Schein, E. H. (1999). *Process consultation revisited: Building the helping relationship.* Reading, MA: Addison-Wesley.

Stiegler, S. (2008). Queer youth as teachers: Dismantling silence of queer issues in a teacher preparation program committed to social justice. *Journal of LGBT Youth,* 5(4), 116–123.

Swearer, S.M., J. Peugh, D.L. Espelage, A.B. Siebecker, W.L. Kingsbury, and K.S. Bevins (2006). A social-ecological model for bullying prevention and intervention in early adolescents. In: M. Furlong, and S. Jimerson (Eds.), *Handbook of School Violence and School Safety* (pp. 257-273). Mahwah, N.J.: Lawrence Erlbaum.

Trickett, E. J., & Rowe, H. L. (2012). Emerging ecological approaches to prevention, health promotion, and public health in the school context: Next steps from a community psychology perspective. *Journal of Educational and Psychological Consultation*, 22(1-2), 125-140.

UN (United Nations). *2012. Born Free and Equal: Sexual Orientation and Gender Identity in International Human Rights Law.* New York*:* United Nations Human Rights Office of the High Commissioner.

UNESCO (United Nations Educational, Scientific and Cultural Organization). 2011. *Rio Statement on Homophobic Bullying and Education for All.* Rio de Janiero: UNESCO

Vance, K. (2011). *Unprecedented Support for Statement on Sexual Orientation and Gender Identity*. Geneva: ARC International.

Vowels, K. A. (2005). *Assessing Principals' Perceptions of Heterosexism and Homophobia in a Large Urban Public School District* (Doctoral dissertation, Texas A & M University-Commerce).

Warner, M.(1991) Introduction: Fear of a queer planet. *Social Text*, 29, 3-17.

Wickens, C. M., & Sandlin, J. A. (2010). Homophobia and heterosexism in a college of education: A culture of fear, a culture of silence. *International Journal of Qualitative Studies in Education,* 23(6), 651-670.

Wright, T. E. (2010). PDK 2010 Dissertation Winner LGBT Educators' Perceptions of School Climate. *Phi Delta Kappan*, 91(8), 49-53.